ইরাকের কেন্দ্রীয় ব্যাংক

ইরাকের কেন্দ্রীয় ব্যাংক (সিবিআই; ) হল ইরাকের আর্থিক কর্তৃপক্ষ যেটি ১৯৪৭ সালে ইরাকে ব্রিটিশ দখলদারিত্বের অবসানের পরপরই প্রতিষ্ঠিত হয়। ব্যাংকটি প্রতিষ্ঠার প্রাথমিক লক্ষ্য হচ্ছে অভ্যন্তরীণ মূল্য স্থিতিশীলতা নিশ্চিত করা এবং একটি স্থিতিশীল প্রতিযোগিতামূলক বাজার ভিত্তিক আর্থিক ব্যবস্থা গড়ে তোলা।

 ইতিহাস 
প্রথম বিশ্বযুদ্ধ এবং অটোমান সাম্রাজ্যের বিলুপ্তির পর ইরাকের মুদ্রা ব্যবস্থা ১৯৩১ সাল পর্যন্ত মেসোপটেমিয়ার ব্রিটিশ ম্যান্ডেট দ্বারা পরিচালিত হয়েছিল। ১৯৪৭ সালের ১৬ নভেম্বর লন্ডনে নতুন ইরাকি দিনার ইস্যু এবং রিজার্ভ সংরক্ষণ করার জন্য ইরাক মুদ্রা বোর্ড প্রতিষ্ঠিত হয়। ইরাক মুদ্রা বোর্ড "রক্ষণশীল মুদ্রা নীতি'' অনুসরণ করেছিল। দিনারের বিপরীতে তখন উচ্চ রিজার্ভ সংরক্ষণ করতো। ব্রিটিশ পাউন্ডের সাথে দিনারের  সংযোগের মাধ্যমে এটি আরও শক্তিশালী হয়েছিল।

প্রতিষ্ঠার মাত্র ২ বছর পরে ১৯৪৯ সালে ইরাক মুদ্রা বোর্ড ন্যাশনাল ব্যাংক অব ইরাক দ্বারা প্রতিস্থাপিত হয়। ১৯৫৬ সালে ন্যাশনাল ব্যাংক অব ইরাক ইরাকের কেন্দ্রীয় ব্যাংকে পরিণত হয়। নিজস্ব কেন্দ্রীয় ব্যাংকে স্থানান্তরিত হওয়ার পর থেকে ইরাকি মুদ্রা ব্যবস্থা অব্যবস্থাপনা ও জবরদস্তিমূলক স্টপ-গ্যাপ ব্যবস্থা কারণে অস্থির ও অবিশ্বস্ত একটি মুদ্রা ব্যবস্থায় পরিণত হয়। ফলে অনেক বছর ধরে ইরাকি মুদ্রা আন্তর্জাতিক বাজারে বিনিময়যোগ্য ছিল না। সাদ্দাম হোসেন মুদ্রা ব্যবস্থাকে "দমন-নিপীড়নের একটি শক্তিশালী হাতিয়ার" হিসেবে ব্যবহার করেছিলেন।

২০০৩ সালে ইরাক আক্রমণের অংশ হিসেবে মার্কিন বাহিনী বাগদাদে প্রবেশের আগের দিন অর্থাৎ ২০০৩ সালের ১৮ মার্চে ইরাকের কেন্দ্রীয় ব্যাংক থেকে প্রায় ১ বিলিয়ন মার্কিন ডলার চুরি হয়ে যায়। সেই মাসে সাদ্দাম হোসেনের স্বাক্ষরিত একটি হাতে লেখা নোট প্রকাশিত হয়, যেখানে ৯২০ মিলিয়ন ডলার তুলে তার ছেলে কুসাই হোসেনকে দেওয়ার নির্দেশ দেওয়া হয়েছিলো। ব্যাংক কর্মকর্তারা জানিয়েছেন যে, কুসাই এবং অন্য একজন অজ্ঞাত ব্যক্তি পাঁচ ঘন্টা ব্যাপী সেই অভিযানের সময় ট্রাক এবং ট্রেলারে নগদ অর্থ লোডকরাসহ সকল কার্যক্রম সরাসরি তদারকি করেছিলেন।Papers show Saddam snatched $1bn from bank a day before invasion", The Telegraph. এটি ২০১১ সাল পর্যন্ত ইতিহাসের বৃহত্তম ব্যাংক ডাকাতি হিসাবে বিবেচিত হয়। কুসাই হোসেন পরবর্তীতে মার্কিন ১০১তম বিমানবাহিনীর ডিভিশন কর্তৃক পরিচালিত একটি অপারেশনে নিহত হন।

মার্কিন ট্রেজারি বিভাগ এবং জোট অস্থায়ী কর্তৃপক্ষের পরিদর্শকরা দেখতে পায় বাগদাদের যুদ্ধ ও ব্যাপক লুটপাটের কারণে ব্যাংকটি একটি ধ্বংসস্তূপে পরিণত হয়েছে। সাদ্দাম হোসেনের সরকারের পতনের পর, ২০০৪ সালের সেন্ট্রাল ব্যাংক অব ইরাক আইন অনুসারে ইরাকের কেন্দ্রীয় ব্যাংক দেশটির স্বাধীন কেন্দ্রীয় ব্যাংক হিসেবে প্রতিষ্ঠিত হয়। তখন ব্যাংকটির অনুমোদিত মূলধন ছিল ১০০ বিলিয়ন দিনার।Central Bank of Iraq Law, Section 2, Article 5.1 আইন অনুসারে ব্যাংকের মূলধনের ১০০% রাষ্ট্রের হাতে থাকবে এবং হস্তান্তরযোগ্য হবে না।Central Bank of Iraq Law, Section 2, Article 5.2

ইরাকের সংবিধানে বলা হয়েছে যে, কেন্দ্রীয় ব্যাংক একটি আর্থিক ও প্রশাসনিকভাবে স্বাধীন প্রতিষ্ঠান, যা ইরাকের প্রতিনিধি পরিষদের কাছে দায়বদ্ধ।Constitution of Iraq, Section 3, Chapter 4, Article 103 সংবিধান অনুসারে ইরাকি ফেডারেল সরকারের হাতে "কেন্দ্রীয় ব্যাংক প্রতিষ্ঠা ও পরিচালনা" করার একচেটিয়া কর্তৃত্ব রয়েছে।Constitution of Iraq, Section 3, Chapter 4, Article 110

২০১১ সালের ২৫ জানুয়ারী ইরাকের সুপ্রিম কোর্ট রায় দেয় যে, ইরাকের কেন্দ্রীয় ব্যাংক ইরাকের মন্ত্রী পরিষদের তত্ত্বাবধানে থাকা উচিত। তৎকালীন কেন্দ্রীয় ব্যাংকের প্রধান সিনান আল শাবিবি সতর্ক করে দিয়েছিলেন যে, এই রায় প্রতিষ্ঠানের প্রয়োজনীয় স্বাধীনতাকে হুমকির মুখে ফেলবে।

২০১৪ সালের জুন মাসে মসুলের যুদ্ধের সময় ইসলামিক স্টেট অব ইরাক অ্যান্ড দ্য লেভান্ট (আইএসআইএল) জঙ্গিরা মসুলের কেন্দ্রীয় ব্যাংক লুট করে ৪২৯ মিলিয়ন মার্কিন ডলারেরও বেশি নিয়ে পালিয়ে যায়।

বর্তমানে, ইরাকের কেন্দ্রীয় ব্যাংকের বর্তমান গভর্নর হিসেবে দায়িত্ব পালন করছেন আলী মুহসিন আল-আলাক।

 গভর্নরদের তালিকা 
প্রতিষ্ঠার পর থেকে ইরাকের কেন্দ্রীয় ব্যাংকের গভর্নরদের তালিকা নিন্মরুপ:
ক্রমিক নংনামপদ গ্রহণপদ পরিত্যাগ১তৌফিক আল-সুওয়াইদি১২/৬/১৯৪৮১৪/২/১৯৪৯২সালেহ হায়দার১৪/২/১৯৪৯২৩/৩/১৯৪৯৩আবদুল্লাহ হাফেদ২৪/৩/১৯৪৯৩০/৪/১৯৫৯৪নাদিম আল-জাহাভি১/৫/১৯৫৯ ১৪/১১/১৯৬০৫আবদুল্লাতিফ আল-শাওয়াফ১৫/১১/১৯৬০৩১/১২/১৯৬২৬আহমেদ আবদুল্লাহ বাকী১/১/১৯৬৩১৮/১/১৯৬৩৭আব্দুলহাসান জালজালাহ১৯/১/১৯৬৩১৪/৮/১৯৬৩৮খায়রুদ্দিন হাসিব১৫/৮/১৯৬৩২৮/১১/১৯৬৫৯সালেহ কুব্বা২৯/১১/১৯৬৫২০/১/১৯৬৯১০আব্দুলহাসান জালজালাহ১৭/১২/১৯৬৮২০/৫/১৯৭৩১১ফাওজি আল-কায়সী১২/৫/১৯৭৩২৯/১২/১৯৭৫১২আহমেদ আবদুল্লাহ বাকী২৭/১২/১৯৭৫১৩/৫/১৯৭৬১৩সালাহ আল-দিন আল-শেখলি১১/৫/১৯৭৬১/৭/১৯৭৬১৪ফখরি কাদৌরি১/৭/১৯৭৬২৯/৪/১৯৭৮১৫ইজ আল-দিন মোহাম্মদ সেলিম আল-বাহরানি৩/৫/১৯৭৮ ১৫/৭/১৯৭৯১৬হাসান তৌফিক আল-নাজাফী১৬/৭/১৯৭৯১০/১০/১৯৮৪১৭হিকমত মিজবান ইব্রাহিম আল-আজ্জাভী১০/১০/১৯৮৪২৩/১০/১৯৮৭১৮সুবি নাদেম ফ্রাঙ্কুল৩/৬/১৯৮৯৩০/৬/১৯৯১১৯তারিক তালেব আল তাকমাছি১২/১২/১৯৯১৩১/৫/১৯৯৪২০এসাম রাশেদ হাওয়াইশ১/৬/১৯৯৪৮/৪/২০০৩২১সিনান আল শাবিবি৪/৯/২০০৩১৭/১০/২০১২২২আবদেল বাসেত তুর্কি১৭/১০/২০১২৯/৯/২০১৪২৩আলী মোহসেন আল-আলাক৯/৯/২০১৪১৫/৯/২০২০২৪মুস্তাফা গালিব১৫/৯/২০২০২৩/১/২০২৩২৫আলী মুহসিন আল-আলাক২৩/১/২০২৩বর্তমান

 স্থাপত্য 

ব্যাংকটির সদর দপ্তর ডেনিশ স্থপতি ডিসিং+ওয়েটলিং কর্তৃক নকশা করা হয়েছিল। নির্মাণ কাজ ১৯৮৫ সালে সম্পন্ন হয়। এটি মার্বেল পাথরে মোড়ানো শক্তিশালী কংক্রিট দিয়ে নির্মিত একটি ঘনক্ষেত্রীয় আকৃতির ভবন। ভবনটির বাইরের দিকে খুব কম খোলা জায়গা রয়েছে। বাহিরের পরিবর্তে ভিতরের দিকে একটি বিস্তৃত প্রাঙ্গণ সাজানো রয়েছে। এই প্রাঙ্গণের চারদিকে অভ্যন্তরীণ কাচের দেয়াল দ্বারা পৃথক অফিস কক্ষ করা হয়েছে।

২০১০ সালের আগস্টে বাগদাদে জন্মগ্রহণকারী স্থপতি জাহা হাদিদকে কেন্দ্রীয় ব্যাংকের জন্য বাগদাদ শহরে একটি নতুন সদর দপ্তর নকশা করার জন্য নিযুক্ত করা হয়েছিল। ২০১০ সালের ১৪ আগস্ট তুরস্কের ইস্তাম্বুলে কেন্দ্রীয় ব্যাংকের গভর্নর সিনান আল শাবিবির উপস্থিতিতে প্রকল্পটি সম্পর্কে প্রাথমিক আলোচনা সভা অনুষ্ঠিত হয়। ২০১২ সালের ২ ফেব্রুয়ারী লন্ডনে একটি অনুষ্ঠানে নতুন সিবিআই সদর দপ্তর ভবনের নকশার জন্য ইরাকের কেন্দ্রীয় ব্যাংক এবং জাহা হাদিদ স্থপতিদের মধ্যে চুক্তি স্বাক্ষরিত হয়।

 উদ্দেশ্য ও কার্যাবলী 
ইরাকের কেন্দ্রীয় ব্যাংকের দাপ্তরিক ওয়েবসাইটে বলা হয়েছে, "ইরাকের সেন্ট্রাল ব্যাংক (সিবিআই)-এর প্রাথমিক উদ্দেশ্য হলো দেশীয় মূল্য স্থিতিশীলতা নিশ্চিত করা এবং একটি স্থিতিশীল প্রতিযোগিতামূলক বাজার-ভিত্তিক আর্থিক ব্যবস্থা গড়ে তোলা। এতে আরও বলা হয়, কেন্দ্রীয় ব্যাংক ইরাকে টেকসই প্রবৃদ্ধি, কর্মসংস্থান এবং সমৃদ্ধি বৃদ্ধিতে কাজ করবে। উপরে উল্লিখিত প্রাথমিক উদ্দেশ্যগুলি ছাড়াও ব্যাংকটির কার্যাবলীর মধ্যে রয়েছে:

 ইরাকের জন্য মুদ্রানীতি এবং বিনিময় হার নীতি বাস্তবায়ন করা।
 স্বর্ণের মজুদ এবং রাষ্ট্রীয় স্বর্ণের মজুদ পরিচালনা করা।
 ইরাকের মুদ্রা ইস্যু এবং পরিচালনা করা।
 একটি সুদৃঢ় ও দক্ষ পেমেন্ট সিস্টেম প্রতিষ্ঠা, তত্ত্বাবধান এবং পরিচালনা করা।
 বাণিজ্যিক ব্যাংকগুলিকে লাইসেন্স বা পারমিট প্রদান এবং ব্যাংকগুলিকে নিয়ন্ত্রণ ও তত্ত্বাবধান করা।
 ইরাকি আইনের কাঠামোর মধ্যে যেকোনো আনুষঙ্গিক কাজ বা লেনদেন সম্পাদন করা।

ইরাকের কেন্দ্রীয় ব্যাংকের উদ্দেশ্যগুলি নিম্নরূপ:

 মুদ্রাস্ফীতির স্থিতিশীলতা বজায় রাখা
 মুদ্রানীতি বাস্তবায়ন ( বিনিময় হার নীতিসহ)
 দেশের রিজার্ভ ব্যবস্থাপনা
 ইরাকি দিনার ইস্যু এবং পরিচালনা
 বেসরকারি ব্যাংকগুলিকে নিয়ন্ত্রণ করা

২০০৯ সালের ডিসেম্বর পর্যন্ত ব্যাংকটির মোট সম্পদের পরিমাণ ছিল ৫৭ ট্রিলিয়ন দিনারেরও বেশি।Central Bank of Iraq, "Financial Statements" ব্যাংকের প্রধান কার্যালয় বাগদাদে অবস্থিত এবং বসরা, মসুল, সুলাইমানিয়া এবং আর্বিলে চারটি শাখা রয়েছে। জুলাই ২০১০ পর্যন্ত বাগদাদে সদর দপ্তরের সাথে এই শাখাগুলিকে একীভূত করার জন্য পদক্ষেপ এবং ব্যবস্থা নেওয়া হয়েছে।

তেল রাজস্ব বৃদ্ধির কারণে বৈদেশিক মুদ্রার মজুদ প্রায় ৬৭ বিলিয়ন মার্কিন ডলারে (সেপ্টেম্বর ২০১২ পর্যন্ত) বৃদ্ধি পেয়েছে, যা ২০০৩ সাল থেকে বৈদেশিক ঋণ পরিশোধ, মুদ্রা স্থিতিশীলতা এবং গড় মাসিক আমদানির কভারেজ মোকাবেলা করার জন্য পর্যাপ্ত বলে বিবেচনা করা হয়।

 আরও দেখুন 

 কেন্দ্রীয় ব্যাংকের তালিকা

তথ্যসূত্র

বিষয়শ্রেণী:কেন্দ্রীয় ব্যাংক
বিষয়শ্রেণী:ইরাকের অর্থনীতি
বিষয়শ্রেণী:আর্থিক প্রতিষ্ঠান
বিষয়শ্রেণী:১৯৪৭-এ প্রতিষ্ঠিত ব্যাংক
বিষয়শ্রেণী:ইরাকের ব্যাংক